
ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 370 (1) 

Οργάνωση των Υπηρεσιών Ισότητας των Φύλων των Νομαρχιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 22 του Ν. 1735/1987 
«Προσλήψεις στο Δημόσιο Τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις» (ΦΕΚ 195/Α'). 

2. Την παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α'). 

3. Την αριθ. ΓΥ/5553/ΦΕΚ 862Β'/30.11.1988 απόφαση του 
Πρωθυπουργού και του Υπουργού Προεδρίας της Κυβέρνησης «Ανά¬ 
θεση αρμοδιοτήτων στην Υφυπουργό Προεδρίας της Κυβέρνησης». 

4. Την αριθ. 806/1988 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Εσωτερικών, Οικονομικών 
και της Υφυπουργού Προεδρίας της Κυβέρνησης, αποφασίζουμε: 


Άρθρο 1 

1. Σε κάθε Νομαρχία συνιστάται τμήμα Ισότητας των Φύλων. 

2. Το Τμήμα Ισότητας των Φύλων των Νομαρχιών Δωδεκανήσου, 
Κυκλάδων, Λέσβου και Πειραιώς συγκροτείται και από Γραφεία Ισότη¬ 
τας των Φύλων ως εξής: 

α. Το Τμήμα Ισότητας των Φύλων της Νομαρχίας Δωδεκανήσου, 
από τα γραφεία Καλύμνου, Καρπάθου, Κω. 

β. Το Τμήμα Ισότητας των Φύλων της Νομαρχίας Κυκλάδων, από 
τα γραφεία: Άνδρου, Θήρας, Μήλου, Νάξου. 

γ. Το Τμήμα Ισότητας των Φύλων της Νομαρχίας Λέσβου, από το 
γραφείο Λήμνου. 

δ. Το Τμήμα Ισότητας των Φύλων της Νομαρχίας Πειραιώς, από το 
γραφείο Κυθήρων. 

3. Η χωρική αρμοδιότητα των Γραφείων Ισότητας των Φύλων της 

προηγούμενης παραγράφου εκτείνεται στις οικείες κατά περίπτωση 
επαρχίες. ■_- - ~- - ' 

-- - - Αρθρο 2 

, Αρμοδιότητες 

1. Στις αρμοδιότητες του τμήματος Ισότητας των Φύλων περιλαμ¬ 
βάνονται" τα ακόλουθα θέματα>. 

Η έκφραση της πολιτικής και η υλοποίηση των αποφάσεων της Γ ενι¬ 
κής Γραμματείας Ισότητας των Φύλων σε νομαρχιακό επίπεδο. 

Η συνεργασία.και η στήριξη διοικητικά της Νομαρχιακής Επιτροπής 
Ισότητας (ΝΕΙ) για την προώθηση της νομικής και ουσιαστικής Ισότη¬ 
τας των Φύλων σε όλους τους τομείς (πολιτικό, οικονομικό, πολιτιστικό, 
κοινωνικό) σε τοπικό επίπεδο. 

2. Στις αρμοδιότητες των Γραφείων Ισότητας των Φύλων περιλαμ¬ 
βάνονται τα ακόλουθα θέματα: 

Η έκφραση της πολιτικής και η υλοποίηση των αποφάσεων της Γενι- 
κής Γραμματείας Ισότητας των Φύλων σε επαρχιακό επίπεδο. Η συνερ¬ 
γασία και η στήριξη διοικητικά της Επαρχιακής Επιτροπής Ισότητας 
(ΕΕΙ) για την προώθηση της νομικής και ουσιαστικής ισότητητας των 
Φύλων σε όλους τους τομείς (πολιτικό, οικονομικό, πολιτιστικόν κοινω¬ 
νικό σε τοπικό επίπεδο). —---— 

Άρθρο 3 

■Επιτροπές Ισότητας 

Γ. Σε κάθε Τμήμα και Γραφείο Ισότητας των Φύλων λειτουργούν 
αντίστοιχα Νομαρχιακή Επιτροπή Ισότητας (ΝΕΙ) και Επαρχιακή Επι¬ 
τροπή Ισότητας (ΕΕΙ). 1 

Οι Επιτροπές αυτές αποτελούνται από: 

α. Τον προϊστάμενο του Τμήματος Ισότητας τών Φύλων για την Νο¬ 
μαρχιακή Επιτροπή .Ισότητας και τον προϊστάμενο του αντίστοιχου 
Γραφείου για κάθε Επαρχιακή Επιτροπή Ισότητας. 

β. Εναν εκπρόσωπο κάθε μιάς από τις τρεις (3) μεγαλύτερες μαζικές 
σε μέλη αλλά και δραστηριότητες γυναικείες οργανώσεις του νομού ή 
της επαρχίας αντίστοιχα. , - 1 

γ. Εναν (1) εκπρόσωπο της Νομαρχιακής Επιτροπής Λαϊκής Επι¬ 
μόρφωσης (ΝΕΛΕ). ; 

δ. Έναν (1) εκπρόσωπο του Εργατικού Κέντρου της έδρας της Νο- 
μαρχίας ή Επαρχίας αντίστοιχα. ,ή 

ε. Έναν (1) εκπρόσωπο της Ένωσης Γεωργικών ή Αγροτικών Συνε¬ 
ταιρισμών του Νομού ή της Επαρχίας αντίστοιχα που έχει τα περισσό¬ 
τερα μέλη. 

στ. Έναν (1) εκπρόσωπο της Νομαρχιακής Επιτροπής Παιδείας 
(ΝΕΠ). 

ζ. Έναν (1) εκπρόσωπο της Τοπικής Ένωσης Δήμων και Κοινοτή- 
των. ί 

Οι εκπρόσωποι ορίζονται με τους αναπληρωτές τους. 

Οι Επιτροπές Ισότητας μπορούν να διευρυνθούν κατά ένα (1) έως 
τρία (3) ακόμη μέλη με εκπροσώπους άλλων φορέων (Επιστημονικούς 
ή Επαγγελματικούς Συλλόγους και Επιμελητήρια κ.α.) ανάλογα με τις 
τοπικές συνθήκες και κατά την κρίση και απόφαση του Νομάρχη ή του 
Επάρχου αντίστοιχα. 

2. Η θητεία των μελών των Επιτροπών Ισότητας είναι διετής. 

Τα μέλη (τακτικά και αναπληρωματικά) των Επιτροπών αυτών, 

υποδεικνύονται από τις Οργανώσεις, τους Φορείς, ή τις υπηρεσίες στις 
οποίες ανήκουν, με την ιδιότητα του εκπροσώπου αυτών. 

Κατά την διάρκεια της θητείας, ο φορέας, η οργάνωση ή η υπηρεσία, 
μπορεί να αντικαταστήσει τον εκπρόσωπό του. Η θητεία του νέου εκπρο¬ 
σώπου διαρκεί, μέχρι το τέλος της αρχικής διετίας. Μέλος που εξή- 
ντλησε τη θητεία του μπορεί να διορισθεί εκ νέου. 

3. Οι Νομαρχιακές Επιτροπές Ισότητας καθώς και οι Επαρχιακές 
Επιτροπές ισότητας συγκροτούνται νόμιμα με απόφαση του Νομάρχη ή 
του Επάρχου αντίστοιχα από τους εκπρόσωπους που ορίζονται από τους 
(αντίστοιχους φορείς μέσα σε ένα μήνα από τη σχετική πρόσκληση του 
Νομάρχη ή του Επάρχου. 

Η απόφαση συγκρότησης τοιχοκολείται στο υπηρεσιακό κατάστημα 
του νομού ή του Επαρχείου. Συμπληρωματική απόφαση με ορισμό εκ¬ 
προσώπων των φορέων της παραγράφου 1 αυτού του άρθρου, που δεν 
είχαν περιληφθεί στην πρώτη συγκρότηση ή αντικαταστάθηκαν μεταγε¬ 
νέστερα από τους φορείς, ή τις υπηρεσίες του εκπροσώπου είναι δυνατή. 

4. Πρόεδρος κάθε Επιτροπής Ισότητας εκλέγεται με ψηφοφορία των 
μελών ένα από τα μέλη της Επιτροπής. 

Ο Πρόεδρος καταρτίζει την ημερήσια διάταξη των συνεδριάσεων, συ- 
γκαλεί την Νομαρχιακή Επιτροπή Ισότητας ή την Επαρχιακή Επιτροπή 
Ισότητας αντίστοιχα είτε με δίκιά του πρωτοβουλία, είτε ύστερα από αί¬ 
τηση των μισών από τα βέλη, που έχουν οριστεί, διευθύνει τις συνεδριά¬ 
σεις, μεριμνά για την εκτέλεση των αποφάσεων και υπογράφει τα έγ¬ 
γραφα της Επιτροπής. 

5. Η Νομαρχιακή Επιτροπή Ισότητας και η Επαρχιακή Επιτροπή 
Ισότητας συνεδριάζει ύστερα από έγγραφη πρόσκληση του Προέδρου 
της τακτικά μια φορά το μήνα, και έκτακτα, όταν υπάρχει ανάγκη. 

Έκτακτη συνεδρίαση μπορεί να ζητηθεί και από τα μισά μέλη της 
επιτροπής που έχουν ήδη οριστεί. 

Η έγκριση των προγραμμάτων γίνεται στις συνδριάσεις των μηνών, 
Μαρτίου και Σεπτεμβρίου, εκτός από τις μεμονωμένες εκδηλώσεις που 
μπορεί να εγκρίνονται σε κάθε τακτική ή έκτακτη συνεδρίαση. 

Τα αναπληρωματικά μέλη αντικαθιστούν τα τακτικά που κωλύονται 
απουσιάζουν ή λείπουν μέχρι του διορισμού νέων τακτικών μελών. 

Εφόσον ένα μέλος απουσιάζει σε περισσότερες από τρεις συνεχείς τα¬ 
κτικές συνεδριάσεις εκπίπτει της θέσης του. 

Απαρτία υπάρχει όταν παρευρίσκονται τουλάχιστον τα μισά συν ένα 
μέλη από αυτά που έχουν οριστεί. Οι συνεδριάσεις των επιτροπών Ισό¬ 
τητας είναι κλειστές, είναι όμως δυνατόν να είναι και ανοικτές στο κοινό 
εφόσον αποφασίζει για αυτό η πλειοψηφία των παρόντων μελών. Στις 
συνεδριάσεις μπορούν να κληθούν συμβουλευτικά και άλλα πρόσωπα. 

Οι αποφάσεις λαμβάνονται με φανερή ψηφοφορία και με την πλειοψη¬ 
φία των παρόντων μελών σε απαρτία. Σε περίπτωση ισοψηφίας η ψηφο¬ 
φορία επαναλαμβάνεται άλλη μία φορά. Σε περίπτωση νέας ισοψηφίας 
επικρατεί η ψήφος του Προέδρου. 

Σε κάθε συνερδίαση τηρούνται πρακτικά στα οποία διατυπώνονται οι 
απόψεις και οι αποφάσεις και που υπογράφονται από όλα τα παρόντα 
μέλη. 

Χρέη γραμματέα κάθε Επιτροπής Ισότητας κατά την διάρκεια των 
συνεδριάσεων εκτελεί διοικητικός υπάλληλος της Νομαρχίας ή του 
Επαρχείου αντίστοιχα με απόφαση του οικείου Νομάρχη ή Επάρχου. 

6. Στην αρμοδιότητα των Νομαρχιακών Επιτροπών Ισότητας καθώς 
και των επαρχιακών Επιτροπών Ισότητας ανήκει: 

α. Η εισήγηση προτάσεων στη Γενική Γραμματεία Ισότητας των Φύ¬ 
λων, στο Νομαρχιακό Συμβούλιο ή Επαρχιακό Συμβούλιο αντίστοιχα, 
και σε άλλα αποφασιστικής σημασίας τοπικά όργανα καθώς και η προ¬ 
ώθηση με κάθε πρόσφορο μέσο σε επίπεδο Νομού ή Επαρχίας αντί¬ 


στοιχα του γενικότερου στοχου για την πραγματοποίηση της νομικής 
και ουσιαστικής ισότητας των δύο Φύλων σε όλους τους τομείς. 

β. Η ευαισθητοποίηση, ενημέρωση και πληροφόρηση των πολιτών 
τού Νομού ή της Επαρχίας αντίστοιχα στο ζήτημα της,ισότητας των 
δύο φύλων με διοργάνωση εκδηλώσεων, ελεύθερων συζητήσεων, συνε¬ 
δρίων. σεμιναρίων, επιμορφοτικών προγραμμάτων μέτρων θετικής 
δράσης. 

γ. Ο εντοπισμός και η προσπάθεια εξεύρεσης και προώθηση λύ¬ 
σεων για τα προβλήματα που προκύπτουν σε τοπικό επίπεδο από δια¬ 
κρίσεις που γίνονται σε βάρος του ενός φύλου στον τομέα της εργασίας, 
της παιδείας, της εκπαίδευσης, των οικογενειακών σχέσεων, της 
υγείας, της κοινωνικής ασφάλισης. 

δ. Η επιδίωξη μόνιμης και στενής συνεργασίας για κάθε σχετικό 
θέμα με τον Οργανισμό Τοπικής Αυτοδιοίκησης σε όλους τους βαθμούς, 
με τις τοπικές συνδικαλιστικές και συνεταιριστικές οργανώσεις, τα σω¬ 
ματεία, τους συλλόγους, τις γυναικείες οργανώσεις και τους μαζικούς 
φορείς του νομού ή της επαρχίας. 

ε. Η προσπάθεια ένταξης του γυνακείου εργατικού δυναμικού στο οι¬ 
κονομικό και κοινωνικό αναπτυξιακό πρόγραμμα του Νομού ή της 
Επαρχίας. 

Άρθρό 4 

Προσωπικό - Προϊστάμενοι 

1. Η οργανική σύνθεση των θέσεων του προσωπικού ορίζεται ως 
εξής: 

Από μία (1) θέση του κλάδου ΠΕ Κοινωνικός ή του κλάδου ΤΕ Κοι¬ 
νωνικός, σε κάθε Τμήμα Ισότητας των Φύλων και σε κάθε Γ ραφείο Ισό¬ 
τητας των Φύλων, τροποποιούμενων των διατάξεων των τελευταίων 
εδαφίων των περιπτώσεων Αδ’ και Βστ' της παρ. 1 του άρθρου 28 του 
Π.Δ. 320/1988 «Οργανισμός Υπηρεσιών του Υπουργείου Προεδρίας 
της Κυβέρνησης» (ΦΕΚ 149/Α), για την τοποθέτηση υπαλλήλων των 
κλάδων ΠΕ Κοινωνικός και ΤΕ Κοινωνικός σε Νομαρχίες και Επαρ¬ 
χεία αντίστοιχα. 

2. Προϊστάμενοι των Τμημάτων Ισότητας των Φύλων και των Γρα¬ 
φείων Ισότητας των Φύλων ορίζονται υπάλληλοι των κλάδων ΠΕ Κοι¬ 
νωνικός ή ΤΕ Κοινωνικός. 

Στην Υφυπουργό Προεδρίας της Κυβέρνησης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

Υ®. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

Μ. ΚΥΠΡΙΟΤΑΚΗ Α. ΤΖΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

Δ. ΤΣΟΒΟΛΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 371 (2) 

Συμπλήρωση του Π.Δ. 1124/1981 «Περί των υγειονομικών όρων, 
τους οποίους πρέπει να πληρούν κρεατοσκευάσματα εισαγόμενα εις 
την Ελλάδα εκ Κρατών - μελών των Ευρωπαϊκών Κοινοτήτων» 
(ΦΕΚ 277Α/1981) και τροποποίηση και συμπλήρωση του Π.Δ. 
485/1985 «Τροποποίηση και συμπλήρωση του Π.Δ. 1124/1981» 
και σφράγιση νωπών κρεάτων για άλλες χρήσεις» (ΦΕΚ 175Α/ 
1985) σε συμμόρφωση προς την οδηγία 87/491/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 «Εφαρμογή του 
κοινοτικού δικαίου» (ΦΕΚ Α’ 34/1983) όπως τροποποιήθηκε από το 
άρθρο 6 του Ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής Τράπεζας Επεν¬ 
δύσεων, στο κεφάλαιο της Ευρωπαϊκής Κοινότητος Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (ΦΕΚ Α' 70/ 
1984). 

β) Των άρθρων 20 και 21 του Ν. 248/1914 «Περί οργανώσεως της 
Ζωτοεχνικής και Κτηνιατρικής Υπηρεσίας» (ΦΕΚ Α’ 110/1914) 
όπως συμπληρώθηκε με το άρθρο μόνο του Α.Ν. της 23.1.1936 (ΦΕΚ 

Α' 47/1936) και το άρθρο πρώτο τοι> Ν. 4085/1960 (ΦΕΚ Α" 110/ 
1960) «Περί συμπληρώσεων του Ν. 248/1914». 

. 2. Την με αριθ. 198/1989 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εθνικής Οικονομίας και 
Γεωργίας, αποφασίζουμε: 

Άρθρο 1 

Σκοπός ' * 

Με το παρόν διάταγμα τροποποιούνται και συμπληρώνονται διατά¬ 
ξεις των Π.Δ. 1124/1981 και 485/1985, σε συμμόρφωση προς την 
οδηγία αρ. 87/491/ΕΟΚ του Συμβουλίου-της-22ας Σεπτεμβρίου 
1987 «για την τροποποίηση της οδηγίας 80/215/ΕΟΚ «Περί προβλη¬ 
μάτων υγειονομικού ελέγχου στον τομέα των ενδοκοινοτικών συναλλα¬ 
γών προϊόντων με βάση το κρέας» (ΕΕ αριθ. Ε 279/2.10.1987 σελ. 
27). 

Άρθρο 2 

Συμπλήρωση του παραρτήματος 2 του Π.Δ. 1124/1981 

Στην παρ. 1 του παραρτήματος 2 του Π.Δ. 1124/1981 μετά τις λέ¬ 
ξεις «είδος προϊόντων» τίθεται (6) 

Μετά την υποσημείωση (5) προστίθεται υποσημείωση (6) που έχει 
ως εξής: 

«(6) Ενδεχόμενη ένδειξη για τήν περίπτωση ιονιζουσών ακτινοβο¬ 
λιών για ιατρικούς λόγους». 

Άρθρο 3 ; 

(Άρθρο 2 της οδηγίας 87/491/ΕΟΚ) 

Τροποποίηση του άρθρου 4 του Π.Δ. 485/1985) 

1. Η περίπτωση α) της παρ. 1 του άρθρου 4 του Π.Δ. 485/1985 
(αντικαθίσταται ως εξής: 

α) Επεξεργασία με θερμότητα: 

αα) Είτε σε δοχεία κλεισμένα ερμητικά των οποίων η αξία ΕΟ είναι 
ίση ή ανώτερη από 3.00. 

ββ) Είτε, εφόσον πρόκειται για προϊόντα που παρασκευάζονται απο¬ 
κλειστικά από χοιρινό κρέας ή με χοιρινό κρέας προερχόμενο από εκμε¬ 
ταλλεύσεις, ή, προκειμένου για τα αναφερόμενα στο άρθρο 7 παρ. 1 πε- 
ρίπτ. γ) υποπερίπτ. (ι) του παρόντος διατάγματος, όπως συμπληρώ¬ 
θηκε με το άρθρο 6 παρ. 1 τού Π.Δ. 299/86 «Τροποποίηση και συ¬ 
μπλήρωση διατάξεων: α)... ε) του Π.Δ. 485/1985 (ΦΕΚ 175/τ.Α/ 
1985)...» (ΦΕΚ 134/τ.Α/1986) άλλα Κράτη μέλη των Ευρωπαϊκών 
Κοινοτήτων (Ε.Κ.) από ζώνες που δεν έχουν τεθεί υπό απαγόρευση για 
λόγους υγειονομικού ελέγχου, λόγω διαπίστωσης αφρικανικής πανώ- 
λης των χοίρων, υπό τις ακόλουθες συνθήκες: 

I) Το κρέας πρέπει να έχει αποστεωθεί πλήρως και να έχουν αφαιρε- 
θεί τα κυριότερα λεμφογάγγλια. 

II) Το τεμάχιο του κρέατος, που προορίζεται για να υποστεί επεξερ¬ 
γασία, δεν πρέπει να έχει βάρος ανώτερο από 5 χιλιόγραμμα. 

III) Πριν από τη θέρμανση, κάθε τεμάχιο του προαναφερθέντος κρέα¬ 
τος πρέπει να τοποθετείται .σε δοχείο ερμητικά κλεισμένο για να διατεθεί 
έτσι στο εμπόριο. 

IV) Το κρέας στο δοχείο του πρέπει να υποβάλλεται σε επεξεργασία 
με θερμότητα και να τηρούνται αυστηρά οι ακόλουθες προϋποθέσεις: 

(1) Το προϊόν πρέπει να διατηρεί θερμοκρασία τουλάχιστον 60°0, 
για χρονικό διάστημα τουλάχιστον τεσσάρων ωρών, κατά τη διάρκεια 
των οποίων η θερμοκρασία πρέπει να διατηρείται στους 70 “0 τουλάχι¬ 
στον κατά τη διάρκεια ελάχιστου χρονικού διαστήματος τριάντα (30) 
λεπτών. 

(2) Πρέπει να ελέγχεται διαρκώς η θερμοκρασία αντιπροσωπευτικού 
αριθμού δειγμάτων από κάθε παρτίδα προϊόντων. 

Ο έλεγχος αυτός πρέπει να γίνεται με τη βοήθεια αυτόματων διατά¬ 
ξεων οργάνων που να καθιστούν δυνατή την καταγραφή της θερμοκρα¬ 
σίας τόσο στη μάζα των μεγάλων κομματιών, όσο και στο εσωτερικό 
των θερμαντικών συσκευών. 

V) Καθ’ όλη τη διάρκεια των ανωτέρω εργασιών, πρέπει να τηρούνται 
οι όροι που προβλέπονται στο τρίτο εδάφιο της παρ. 1 του άρθρου 8 του 
παρόντος δ/τος. 

VI) Μετά την επεξεργασία πρέπει να επιτίθεται σε κάθε δοχείο από τα 
αναφερόμενα στα σημεία III) και IV) της παρούσας υποπερίπτωσης ββ) 
η σήμανση καταλληλότητας σύμφωνα με τα αναφερόμενα στο παράρ¬ 
τημα I κεφάλαιο Ζ' παρ. 1 έως και 4 τού Π.Δ. 1124/1981». 


2. Η περίπτ. β) της παρ. 1 τόυ άρθρου 4 του Π.Δ. 485/1985 τροπο¬ 
ποιείται και συμπληρώνεται ως εξής: 

α) Η υποπερίπτωση αα) αντικαθίσταται ως εξής: 

«α) Επεξεργασία με θερμότητα διαφορετική από εκείνες που προβλέ- 
πονται στην περίπτωση α), αλλά η οποία έφθασε τη θερμοκρασία στη 
μάζα τουλάχιστον στους 70°0». 

β) Στο τέλος της υποπερίπτωσης ββ) προστίθεται δεύτερο εδάφιο που 
έχει ως εξής: 

«Ωστόσο εάν η εν λόγω ασθένεια είναι ο αφθώδης πυρετός, η επεξερ¬ 
γασία αυτή μπορεί να εφαρμοστεί στα μη αποστεωμένα χοιρομέρια (ζα¬ 
μπόν) που πληρούν τους άλλους όρους που προβλέπονται στο πρώτο 
εδάφιο της παρούσας υποπερίπτωσης». 

γ) Στο τέλος της περίπτωσης β) προστίθεται το ακόλουθο εδάφιο: 

«Τα προϊόντα που αναφέρονται στο παρόν άρθρο δεν μπορούν να πα¬ 
ρασκευάζονται παρά μόνο υπό επίσημο κτηνιατρικό έλεγχο και πρέπει 
να προστατεύονται από τυχόν μόλυνση ή επαναμόλυνση». 

3. Η παρ. 2 του άρθρου 4 του Π.Δ. 485/1985 τροποποιείται ως 

εξής; , / 

α) Στην περίπτωση α) προστίθεται υποπερίπτωση γγ) που έχει ως 

ιξής: ' 

«γγ) Όταν, λόγω διαπίστωσης ή εμμονής της αφρικανικής πανώλης 
των χοίρων, ένα άλλο Κράτος μέλος των Ε.Κ. αποφασίζει να μεταχειρι¬ 
στεί την επεξεργασία που ορίζεται στην παράγρ. Γ περίπτ. α), υποπερί¬ 
πτωση ββ) τα νωπά χοιρινά κρέατα που εισάγονται στην Ελλάδα από το 
μέλος αυτό πρέπει να σφραγίζονται σύμφωνα με όσα ορίζονται στο άρ¬ 
θρο 8 του παρόντος δ/τος». 

β) Η περίπτωση β) αντικαθίσταται ως εξής: 

«β) Το πιστοποιητικό καταλληλότητας, που προβλέπεται στο παράρ¬ 
τημα ΓκεφάλαιοΗ'τσυΠ.Δ. 1124/1981, να περιλαμβάνει με την επι¬ 
φύλαξη της υποσημείωσης (6) του εν λόγω πιστοποιητικού, στον τίτλο 
«είδος προϊόντων», ανάλογα με την περίπτωση, την ένδειξη «επεξεργα¬ 
σμένο σύμφωνα με το άρθρο 4 παρ. 1 στοιχείο α) της οδηγίας 80/215/ 
ΕΟΚ» ή τη έδειξη «επεξεργασμένο σύμφωνα με το άρθρο 4 παρ. 1 στοι¬ 
χείο β) της οδηγίας 80/215/ΕΟΚ». ’ / ' 

' - ·.· χ : - - ■ » 

· Άρθρο 4 '*.< ,*.;·’·> ργ· 1 "V 

(Άρθρο 3 της οδηγίας 87/491/Ε0Κ) ■ 

Έναρξη ισχύος ’ 

Το παρόν διάταγμα αρχίζει να ισχύει από την 1 Ιανουάριου 1988. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουνίου 1989 

. Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ · · 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

/ ΟΙ ΥΠΟΥΡΓΟΙ 

' ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΠΑΝ. ΡΟΥΜΕΛΙΩΤΗΣ ΓΙΑΝΝΗΣ ΠΟΤΤΑΚΗΣ 

—- 4 —- ,. ·" 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 372 ; (3) 

Καθορισμός προσωπικού για κάλυψη παροδικών αναγκών στη Φοιτη¬ 
τική Λέσχη του Πανεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: ■ 

1. Τις διατάξεις του'άρθρου 13 (παρ. 2) του Ν. 1735/1987 «Προσ¬ 
λήψεις στο δημόσιο τομέα, κοινωνικός έλεγχος κ.λπ.» (ΦΕΚ 195Α'). 

2. Την 21/1989 γνωμοδότηση του Συμβουλίου της Επικράτειας με 
πρόταση των Τπουργών Προεδρίας της Κυβερνήσεως, Οικονομικών 
και Εθνικής. Παιδείας και θρησκευμάτων, αποφασίζουμε: 

Άρθρο μόνο ' , 

1. Καθορίζουμε το ανώτατο όριο προσωπικού που μπορεί να προσ¬ 
λαμβάνεται με σύμβαση εργασίας ιδιωτικού δικαίου ορισμένου χρόνου 
για την κάλυψη πρόσκαιρων αναγκών από την Φοιτητική Λέσχη του 
Πανεπιστήμιού Θεσσαλονίκης κατά το οκτάμηνο χρονικό διάστημα λει¬ 
τουργίας της, ως εξής: - : 

α) Μέχρι τρεις (3) τεχνίτες Δευτεροβάθμιας Εκπαίδευσης (Δ.Ε.) για 
την κάλυψη των αναγκών στις ηλεκτρολογικές, ψυκτικές και μηχανό- 

λογικές εγκατασταθείς της Λέσχης. 

β) Μέχρι τριάντα (30) άτομα βοηθητικό προσωπικό υποχρεωτικής 
εκπαίδευσης (Υ.Ε.) για τις ανάγκες του εστιατορίου, (εργασίες βοηθών 
μαγείρων, τραπεζοκόμων, λαντζέρηδων, πλυντών σκευών μαγειριού, 
εργατών διακίνησης και καθαρισμού τροφίμων και άλλων βοηθητικών 
εργασιών εστιατορίου). 

2. 0 προσδιορισμός των επί μέρους ειδικοτήτων ορίζεται κάθε φορά 
στην προκήρυξη πρόσληψης προσωπικού ανάλογα με τις ανάγκες. 

3. Προσόντα για την πρόσληψη του παραπάνω προσωπικού ορίζο¬ 
νται τα προβλεπόμενα για θέσεις μονίμου προσωπικού δημσοίων υπηρε¬ 
σιών και Ν.Π.Δ.Δ. αντίστοιχης ειδικότητας (Π.Δ. 194/1988 ΦΕΚ 
84/τ.Α"). 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝ. ΠΕΠΟΝΗΣ Δ. ΤΣΟΒΟΛΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 
- ψ - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 373 (4) 

Βαθμολογική και μισθολογική εξέλιξη και ασφάλιση μετατασσομένου 

βοηθού στο Πανεπιστήμιο Θεσσαλονίκης σύμφωνα με τις διατάξεις 

των άρθρων 35 και 37 του Ν. 1268/82. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 35 και 37 παρ. 2 εδάφιο δεύτερο του Ν. 1268/82 
«για τη δομή και λειτουργία των ΑΕΙ» (ΦΕΚ 87 Α) και 

β) της 904/30.11.88 απόφασης του Πρωθυπουργού και του 
Υπουργού Υγείας, Πρόνοιας και Κοινών. Ασφαλίσεων (ΦΕΚ 863/ 
30.11.88 τ.Β ). 

2. Τις 760/88 και 160/89 γνωμοδοτήσεις του Συμβουλίου της 
Επικράτειας με πρόταση των Υπουργών Προεδρίας της Κυβέρνησης 
και Εθνικής Παιδείας και θρησκευμάτων και του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 
Κατάταξη θέσης 

Η Ειδική προσωρινή θέση που συστήθηκε με την Υπουργική από¬ 
φαση Β1/444/13.6.1988 (ΦΕΚ 427 τ.Β') στο Πανεπιστήμιο Θεσσα¬ 
λονίκης για τη μετάταξη βοηθού του τμήματος Μηχανολόγων - Μηχα¬ 
νικών του αυτού Πανεπιστημίου, κατατάσσεται στον κλάδο Π.Ε. Διοι¬ 
κητικό - Οικονομικό με βαθμούς Γ'-Α’. 

Άρθρο 2 

Βαθμολογική - Μισθολογική Εξέλιξη 

1. Η Βαθμολογική κατάταξη και εξέλιξη του μετατασσομένου, ενερ- 
γείται σύμφωνα με τις διατάξεις του υπαλληλικού κώδικα όπως αυτές 
ισχύουν κάθε φορά. 

2. Η μισθολογική κατάταξη και εξέλιξη ενεργείται σύμφωνα με τις 
διατάξεις του Ν. 1505/1984 (ΦΕΚ 194 Α). 

Η κατάταξη στα μισθολογικά κλιμάκια του άρθρου 3 παρ. 5 του Νό¬ 
μου αυτού γίνεται με βάση το συνολικό χρόνο υπηρεσίας όπως αυτός 
καθορίζεται στο άρθρο 16 του ίδιου νόμου. Η τυχόν προκύπτουσα επί 
πλέον διαφορά μεταξύ καταβαλλόμενων και δικαιουμένων αποδοχών 
κατά την ημέρα της μετάταξης διατηρείται ως προσωπική διαφορά στο 
μισθολογικό κλιμάκιο κατάταξης και μειώνεται κάθε φορά κατά το 
ποσό της αύξησης που θα παίρνει μετά την κατάταξη σε μισθολογικό 


κλιμάκιο από χορήγηση επόμενων μισθολογικών κλιμακίων ή χρονοε- 
πιδόματος μέχρι την εξαφάνισή της. 

Άρθρο 3 

Κύρια και Επικουρική ασφάλιση 

Για τα θέματα κύριας και επικουρικής ασφάλισης καθώς και εφάπαξ 
παροχών του μετατασσομένου, έχουν εφαρμογή οι διατάξεις που ισχύ¬ 
ουν για το λοιπό μόνιμο προσωπικό του κλάδου ΠΕ Διοικητικού - Οικο¬ 
νομικού. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 14 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΝΑΣΤ. ΠΕΠΟΝΗΣ Ν. ΡΙΖΟΓΙΑΝΝΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 374 (5) 

Ίδρυση εργαστηρίου πληροφορικής στο Τμήμα Γεωργικής Ανάπτυξης 

της Ανώτατης Γεωπονικής Σχολής Αθηνών και καθορισμός του 

εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

Των άρθρων 50 (παρ. 1) και 7 (παρ. 5) του Ν. 1268/82 (Α’ 87), 
όπως τροποποιήθηκε με το άρθρο 48 (παρ. 2) του Ν. 1404/1983 (Α' 
173). 

2. Τη γνώμη της Γενικής Συνέλευσης του Τμήματος Γεωργικής 
Ανάπτυξης (συνεδρίαση 5/20.6.1986) της Ανωτάτης Γεωπονικής 
Σχολής Αθηνών. 

3. Την 435/1989 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο πρώτο 
Ίδρυση 

Ιδρύεται στο Τμήμα Γεωργικής Ανάπτυξης της Ανωτάτης Γεωπονι- 
κής Σχολής Αθηνών Εργαστήριο Πληροφορικής (Ε.Π.). 

Άρθρο δεύτερο 
Εσωτερικός κανονισμός 

Ο εσωτερικός κανονισμός του εργαστηρίου πληροφορικής καθορίζε¬ 
ται ως ακολούθως: 

«ΕΣΩΤΕΡΙΚΟΣ ΚΑΝΟΝΙΣΜΟΣ ΕΡΓΑΣΤΗΡΙΟΥ 
ΠΛΗΡΟΦΟΡΙΚΗΣ» 

Άρθρο 1 

Το εργαστήριο έχει ως αποστολή: 

α) Την κάλυψη των διδακτικών, σε προπτυχιακό και μεταπτυχιακό 
επίπεδο αναγκών όλων των εκπαιδευτικών μονάδων της Α.Γ.Σ.Α. σε 
θέματα της Επιστήμης των Ηλεκτρονικών Υπολογιστών (Η/Υ) και των 
Υπολογιστών μαθηματικών. 

,. β) Τη διεξαγωγή έρευνας σε συναφή με τα διδακτικά αντικείμενα θέ¬ 
ματα. 

γ) Την υποστήριξη των ερευνητικών δραστηριοτήτων των άλλων ερ¬ 
γαστηρίων και φροντιστηρίων της Α.Γ.Σ. Αθηνών με ηλεκτρονική επε¬ 
ξεργασία πληροφοριών. 

δ) Την υποστήριξη των διοικητικών εφαρμογών και λειτουργικών 
διαδικασιών της Α.Γ.Σ. Αθηνών με μεθόδους της πληροφορικής επιστή¬ 
μης και τεχνολογίας και 

ε) Την παροχή υπηρεσιών τεχνικής υποστήριξης και ειδικής εκπαί¬ 
δευσης, σε θέματα Η/Υ, σε κάθε νομικής μορφής οργανισμούς και ιδιώ- 

τες, υστέρα απο σύμφωνη γνώμη του τμήματος Γεωργικής Ανάπτυξης 
κατά τα προβλεπόμενα στο άρθρο 7, παρ. 6 του νόμου 1268/82. 

Άρθρο 2 

Το εργαστήριο πληροφορικής διευθύνεται από διευθυντή μέλος ΔΕΠ 
του τμήματος Γεωργικής Ανάπτυξης, που ανήκει κατά προτεραιότητα 
στις βαθμίδες του Αναπληρωτή Καθηγητή ή του Καθηγητή, σύμφωνα 
με το άρθρο 7 παρ. 1 του Ν. 1268/1982. Ο διευθυντής εκλέγεται σύμ¬ 
φωνα με τις διδάξεις του Π.Δ. 46/1989 (Α’ 21). 

Άρθρο 3 

Ο διευθυντής του εργαστηρίου ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: 

- Καταρτίζει και εισηγείται στη Γενική Συνέλευση του Τμήματος το 
πρόγραμμα λειτουργίας του εργαστηρίου. 

- Συντονίζει το διδακτικό (προπτυχιακό - μεταπτυχιακό) και ερευνη¬ 
τικό έργο που διεξάγεται στο Εργαστήριο. 

- Μεριμνά για τη στελέχωση του εργαστηρίου με το αναγκαίο προ¬ 
σωπικό. 

- Αναθέτει στο προσωπικό του εργαστηρίου τις υπηρεσίες τεχνικής 
υποστήριξης του συστήματος Η/Τ, ειδικής τεχνικής εκπαίδευσης και 
υποστήριξης των διοικητικών εφαρμογών της Α.Γ.Σ. Αθηνών. 

- Μεριμνά για την οικονομική διαχείριση των εσόδων του εργαστη¬ 
ρίου. 

- Υπογράφει κάθε εξερχόμενο έγγραφο. 

Άρθρο 4 

α) Το ερευνητικό έργο εκτελείται από τα μέλη ΔΕΠ με το συντονισμό 
του διευθυντή και την υποβοήθηση του λοιπού προσωπικού του εργα¬ 
στηρίου. 

β) Το εργαστήριο μπορεί να μετέχει σε κοινά ερευνητικά προγράμ¬ 
ματα με άλλα εργαστήρια/φροντιστήρια της Α.Γ.Σ. Αθηνών, άλλα 
Α.Ε.Ι. της ημεδαπής ή της αλλοδαπής, ημεδαπούς ή διεθνείς Οργανι¬ 
σμούς και ιδιώτες, μετά από συνεννόηση διευθυντή και λοιπών μελών 
ΔΕΠ του εργαστηρίου και ύστερα από σύμφωνη γνώμη της Γ ενικής Συ¬ 
νέλευσης του Τμήματος. 

Άρθρο 5 

α) Το έργο της λειτουργικής ανάλυσης, ανάλυσης συστημάτων, προ¬ 
γραμματισμού και υλοποίησης ή της βελτίωσης και αναπροσαρμογής 
διοικητικών εφαρμογών της Α.Γ.Σ. Αθηνών εκτελείται, σε συνεργασία 
με τις αρμόδιες διοικητικές υπηρεσίες από τους αναλυτές συστημάτων 
και προγραμματιστές του εργαστηρίου. 

β) Την ευθύνη της παραγωγικής λειτουργίας των μηχανογραφικών 
εφαρμογών της Α.Γ.Σ. Αθηνών μετά τον έλεγχο και τεκμηρίωσή τους 
από τους αναλυτές - προγραμματιστές του εργαστηρίου, αναλαμβάνουν ' 
διοικητικοί υπάλληλοι που ορίζονται από τη διοίκηση της Α.Γ.Σ. Αθη¬ 
νών. 

γ) Το έργο παροχής υπηρεσιών τεχνικής υποστήριξης και ειδικής εκ¬ 
παίδευσης κατανέμεται από το δ/ντή, μετά από σύμφωνη γνώμη των 
λοιπών μελών ΔΕΠ του εργαστηρίου στο προσωπικού αυτού. 

Άρθρο 6 

α) Το εργαστήριο με πλήρη στελέχωση, λειτουργεί και παρέχει έργο 
τουλάχιστο 12 ώρες το 24ωρο. 

β) Το ωράριο εργασίας του προσωπικού του εργαστηρίου είναι αυτό 
που προβλέπεται από τις κείμενες διατάξεις. 

γ) Η προτεραιότητα στη χρήση του συστήματος Η/Ύ καθορίζεται 
από τη Γενική Συνέλευση του τμήματος, ύστερα από εισήγηση του διευ¬ 
θυντή και ανάλογα με τις εκάστοτε ανάγκες. Η κάλυψη των εκπαιδευτι¬ 
κών αναγκών είναι πρώτης προτεραιότητας. 

Άρθρο 7 

α) Την ευθύνη παρακολούθησης του έργου συντήρησης και παραγω¬ 
γικής λειτουργίας όλων των μονάδων και περιφερειακών διατάξεων του 
Η/Υ του εργαστηρίου έχουν οι χειριστές Η/Υ. 

β) Οι χειριστές Η/Υ του εργαστηρίου είναι υπεύθυνοι για την φύλαξη 
και ασφάλεια του συστήματος Η/Υ και του χώρου στον οποίο βρίσκεται, 
σύμφωνα με τις απαιτούμενες περιβαλλοντολογικές συνθήκες. Οι ανω¬ 
τέρω είναι υπεύθυνοι επίσης για την ειδοποίηση της υπεύθυνης, για τη 
συντήρηση του συστήματος Η/Υ και των κλιματιστικών μηχανημάτων, 
εταιρείας, σε περίπτωση οποιασδήποτε βλάβης. 

γ) Οι χειριστές Η/Υ του εργαστηρίου διατηρούν ειδικό βιβλίο σημει¬ 


ώσεων των βλαβών του συστήματος. Στο βιβλίο αύτό σημειώνουν: 

- την ημερομηνία και ώρα που συνέβη ή βλάβη 

- περιγραφή της βλάβης ■ 

- διαγνωστικά μηνύματα που εμφανίζονται στο χειριστήριο · 

- ώρα ειδοποίησης της υπεύθυνης για τη συντήρηση του συστήματος 
Η/Υ, εταιρείας 

- ώρα αποκατάστασης της βλάβης και 

- τα στοιχεία με την υπογραφή των τεχνιτών που αποκατέστησαν τη 
βλάβη. 

δ) Οι χειριστές Η/Υ τόυ εργαστηρίου εκτελούν ΒΑΟΚ ϋΡ του συστή¬ 
ματος τουλάχιστον μία φορά την εβδομάδα και σε ώρες εκτός παραγω¬ 
γικής λειτουργίας του συστήματος. 

ε) Οι χειριστές Η/Υ του εργαστηρίου φροντίζουν για την έκδοση των 
εκτυπώσεων, από τους εκτυπωτές του συστήματος, σύμφωνα με το κα¬ 
θορισμένο πρόγραμμα,· το διαχωρισμό τους και διανομή τους στους χρή¬ 
στες. 

Άρθρο 8 

Η εισαγωγή στοιχείων στο σύστημα Η/Υ γίνεται με ευθύνη των χει¬ 
ριστών εισαγωγής στοιχείων του Ε.Π. και με προτεραιότητα που ορίζει 
ο διευθυντής του εργαστηρίου. 

Άρθρο 9 

Για την διοικητική υποστήριξη του εργαστηρίου δημιουργείται γραμ¬ 
ματεία, η οποία στελεχώνεται με μέλη του ειδικού διοικητικού - τεχνι¬ 
κού προσωπικού ή του διοικητικού προσωπικού. 

Η γραμματεία του εργαστηρίου έχει τις ακόλουθες αρμοδιότητες: 

- Συντάσσει τα εξερχόμενα έγγραφα, διατηρεί πρωτόκολλο εισερχο¬ 
μένων/ εξερχομένων εγγράφων και πλήρες θεματολόγίο για την κωδι¬ 
κοποίηση και καταχώρηση των εισερχομένων και σχεδίων εξερχομένων 
εγγράφων στους αντίστοιχους φακέλλους. 

- Τηρεί βιβλίο γενικών εξόδων, χρεώσεων - πιστώσεων ερευνητι¬ 
κών έργων και διαχρονικής εξέλιξης αυτών. 

- Τηρεί βιβλίο «συνεντεύξεων με τον Η/Υ, στο οποίο οι χρήστες του 
συστήματος Η/Υ προκαθορίζουν, ανάλογα με τη διαθεσιμότητα των 
τερματικών μονάδων και το επιτρεπόμενο ωράριο απασχόλησής τους, 
τις ώρες εργασίας τους στις τερματικές μονάδες. 

- Παρακολουθεί και ελέγχει την ορθή τήρηση του προκαθορισμένου 
ωραρίου χρήσης του συστήματος Η/Υ και διατηρεί λογιστικό σύστημα 
χρέωσης της απασχόλησης, της κεντρικής και των περιφερειακών μο¬ 
νάδων του συστήματος από τους χρήστες. 

- Διατηρεί σύστημα χρέωσης/δανεισμού των βιβλίων εγχειριδίων 
και λοιπών εκδόσεων του εργαστηρίου στους χρήστες. 

Άρθρο 10 

Σε μέλος του ΕΔΤΠ με γνώσεις χρήσής του συστήματος Η/Υ και 
προγραμματισμού Η/Υ ή προγραμματιστή υπάλληλο του εργαστηρίου 
ανατίθεται, από το δ/ντή το έργο της υποβοήθησης των χρηστών για 
την εξοικείωσή τους με το σύστημα και την κάλυψη των υπολογιστικών 
τους αναγκών. Ο υπάλληλος αυτός παρέχει στους νέους χρήστες του συ¬ 
στήματος έντυπα αιτήσεων για άδεια χρήσης του συστήματος, καθορίζει 
τους κωδικούς ασφαλείας και εισόδου στο σύστημα και ενημερώνει τα 
εγχειρίδια του συστήματος με τις νεώτερες εκδόσεις ή συμπληρώματα 
της κατασκευάστριας εταιρείας. 

Άρθρο 11 

Τα απαιτούμενα για την εκτέλεση των επιστημονικών εργασιών και 
προγραμμάτων αναλώσιμα υλικά του συστήματος Η/Υ παρέχονται και 
προμηθεύονται με δαπάνες της Α.Γ.Σ.Α. μετά από σχετική εισήγηση 
προς το Ειδικό Ταμείο του διευθυντή του εργαστηρίου. 

Άρθρο 12 

α) Στους χώρους κοινής χρήσης των τερματικών μονάδων δεν επι¬ 
τρέπονται οι συζητήσεις και κάθε θόρυβος προκειμένου οι εργαζόμενοι 
να μπορούν να συγκεντρωθούν στο έργο τους. 

β) Δεν επιτρέπεται η είσοδος στους χώρους άσκησης κατά τη διάρ¬ 
κεια των πρακτικών ασκήσεων, εκτός των εκπαιδευτικών και των εκ- 
παιδευομένων. 

γ) Δεν επιτρέπεται η είσοδος, στο χώρο φύλαξης του συστήματος 
Η/Υ σε όλους εκτός από το δ/ντή .του εργαστηρίου, τους χειριστές και 
ειδικά εξουσιοδοτημένα, από αυτόν, πρόσωπα. 

δ) Δεν επιτρέπεται σε όλους, εκτός από τα εξουσιοδοτημένα από τον 
δ/ντή του εργαστηρίου πρόσωπα, η προσπέλαση των αρχείων διοική- 

σβως και γενικά των αρχείων άλλων χρηστών. 

ε) Στους χώρους εκπαίδευσης, πρακτικής άσκησης και φύλαξης του 
συστήματος Η/Υ δεν επιτρέπεται το κάπνισμα. 

Άρθρο 13 

Οι πιστώσεις του εργαστηρίου κατανέμονται, μετά από συνεννόηση 
του δ/ντή με τα λοιπά μέλη ΔΕΠ του εργαστηρίου, για την αγορά επι¬ 
στημονικών περιοδικών, βιβλίων, εξοπλισμού γραμματείας και αναλω¬ 
σίμων και μη υλικών συστήματος Η/Τ και γραφείων. 

Άρθρο 14 

α) Υπεύθυνος ασφαλείας χώρου εγκατάστασης του εργαστηρίου είναι 
ο δ/ντής ή το εποπτεύον μέλος ΔΕΠ εφόσον το εργαστήριο είναι σε λει¬ 
τουργία. 

β) Υπεύθυνος των ηλεκτρολογικών και υδραυλικών εγκαταστάσεων 
του εργαστηρίου είναι ο προϊστάμενος της τεχνικής υπηρεσίας της 
Α.Γ.Σ. Αθηνών. 

γ) Οι χρήστες του συστήματος Η/Υ του εργαστηρίου (μέλη ΔΕΠ, 
ερευνητές φοιτητές, ΕΔΤΠ και λοιποί) είναι υπεύθυνοι για κάθε βλάβη 
του συστήματος και λοιπού εξοπλισμού και εγκαταστάσεων, που προκα- 
λείται από υπαιτιότητα τούς. 

Άρθρο 15 

Στην εξώθυρα του εργαστηρίου υπάρχει πινακίδα στην οποία αναφέ- 
ρονται ο τίτλος του, τα στοιχεία του διευθυντή και οι ώρες λειτουργίας 
του. 

Άρθρο τρίτο 

Η ισχύς του διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του διατάγματος τούτου. 

Αθήνα, 14 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 

ΓΙΩΡΓΟΣ ΠΑΠΑΝΔΡΕΟΥ 

—♦— | _ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 375 (6) 

Καθορισμός ανωτάτου αριθμού προσωπικού με σύμβαση εργασίας ορι¬ 
σμένου χρόνου για κάλυψη παροδικής φύσης αναγκών του Υπουρ¬ 
γείου Εμπορίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις του άρθρου 13 παρ. 2 του Ν. 1735/87 «προσλήψεις 
στο δημόσιο τομέα, κοινωνικός έλεγχος κ.λπ.* (ΦΕΚ 195/11.11.87 
τ ·Α’). 

2. Την αριθμ. 802/1988 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας της Κυβέρνη- 
σης, Εμπορίου και Οικονομικών, αποφασίζουμε: 

Άρθρο 1 

«Καθορισμός αριθμού προσωπικού με σχέση εργασίας Ιδιωτικού Δι¬ 
καίου». 

Καθορίζεται μέχρι πενήντα (50) ο ανώτατος αριθμός εργατών που 
μπορεί να προσλαμβάνονται στο Υπουργείο Εμπορίου με σύμβαση ερ¬ 
γασίας Ιδιωτικού Δικαίου ορισμένου χρόνου για την κάλυψη των κατ’ 
έτος αναγκών που δημιουργούνται από τον ετήσιο περιοδικό έλεγχο Μέ¬ 
τρων και Σταθμών. 

Άρθρο 2 

«Καθορισμός αριθμού ημερών απασχόλησης». 

Ορίζονται μέχρι εκατό (100) οι ημέρες που μπορούν ν’ απασχολού¬ 
νται οι εργάτες. 

Άρθρο 3 

«Προσόντα προσλαμβανόμενων». 

Προσόντα για την πρόσληψή του του παραπάνω προσωπικού ορίζο¬ 


νται τα προβλεπόμενα απο το Π.Δ. 194/1988 (ΦΕΚ 84 τ.Α) για διορι¬ 
σμό σε μόνιμες θέσεις δημοσίων υπηρεσιών και ν.π.δ.δ. αντίστοιχης ει¬ 
δικότητας. 

Άρθρο 4 

Η ισχύς του παρόντος Προεδρικού Διατάγματος αρχίζει από της δη- 
μοσίευαεώς του στην Εφημερίδα της Κυβερνήσεως. 

Στον Υπουργό Εμπορίου αναθέτουμε τη δημοσίευση και εκτέλεση του 
διατάγματος αυτού. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ , ΟΙΚΟΝΟΜΙΚΩΝ 

Α. ΠΕΠΟΝΗΣ Δ. ΤΣΟΒΟΛΑΣ 

ΕΜΠΟΡΙΟΥ . , 

Γ. ΠΑΠΑΝΤΩΝΙΟΥ 



/ΑΠΟΦΑΣΕΙΣ 

Κανονισμός Απονομής Βραβείου για την προαγωγή των Κοινοβουλευ¬ 
τικών θεσμών. * 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας, υπόψη: 

Την από 16 Μαρτίου 1989 απόφαση της Ολομέλειας της Βουλής με 
την οποία εγκρίθηκε η καθιέρωση βραβείου που θα απονέμεται στο 
πλαίσιο ε τήσιου διαγωνισμού, για την συγγραφή ειδικής επιστημονικής 
μονογραφίας, για την προαγωγή των κοινοβουλευτικών θεσμών, πα¬ 
ραγγέλλουμε: 

Να δημοσιευθεί στην Εφημερίδα της Κυβερνήσεως ο Κανονισμός 
Απονομής Βραβείου για την Προαγωγή των Κοινοβουλευτικών Θε¬ 
σμών που έχει ώς εξής: 

ΚΑΝΟΝΙΣΜΟΣ ΑΠΟΝΟΜΗΣ ΒΡΑΒΕΙΟΥ 
ΓΙΑ ΤΗΝ ΠΡΟΑΓΩΓΗ ΤΩΝ ΚΟΙΝΟΒΟΥΛΕΥΤΙΚΩΝ ΘΕΣΜΩΝ 

Άρθρο 1 

Η Βουλή των Ελλήνων καθιερώνει βραβείο με την ονομασία «Μνήμη 
Ελευθέριου Βενιζέλου», που θα απονέμεται στο πλαίσιο ετήσιου διαγωνι¬ 
σμού, για τη συγγραφή ειδικής επιστημονικής μονογραφίας με σκοπό 
την προαγωγή των κοινοβουλευτικών θεσμών. 

Άρθρο 2 

Η κριτική επιτροπή συγκροτείται από τον Πρόεδρο της Βουλής ή τον 
οριζόμενο από αυτόν Αναπληρωτή του, τον Πρόεδρο του Επιστημονικού 
Συμβουλίου της Βουλής, έναν Ακαδημαϊκό που ορίζεται από την Ακα¬ 
δημία Αθηνών και από δύο Καθηγητές Πανεπιστημίου, πρώτης βαθμί¬ 
δας, που έχουν σχέση με το γνωστικό αντικείμενο και ορίζονται από τις 
Συγκλήτους δύο κάθε χρόνο εναλασσόμενων Πανεπιστημίων της Χώ¬ 
ρας. 

Άρθρο 3 

Ο Πρόεδρος της Βουλής καθορίζει το θέμα του διαγωνισμού και το 
χρηματικό ποσό του βραβείου μετά από εισήγηση της κριτικής επιτρο¬ 
πής του προηγούμενου έτους. 

Άρθρο 4 

Η κριτική επιτροπή, αν κρίνει ότι καμία από τις μονογραφίες που 
υποβλήθηκαν δεν ανταποκρίνεται στο αναμενόμενο υψηλό ποιοτικό επί¬ 
πεδο, μπορεί να αποφασίσει την απονομή μόνο επαίνου ή εύφημης 
μνείας, εφόσον πληρώνουν τις αντίστοιχες προϋποθέσεις της διάκρισης. 

Άρθρο 5 

Προκειμένου ένα έργο να ληφθεί υπ’ όψη για το διαγωνισμό πρέπει να 
είναι ανέκδοτο και να αφορά αποκλειστικά το θέμα που έχει προκηρυ¬ 
χθεί. Ο συγγραφέας πρέπει να αναφέρει τις πηγές και τα βοηθήματα 
που χρησιμοποιήθηκαν και να παραθέτει τη σχετική με το θέμα βιβλιο¬ 
γραφία. 

. Άρθρο 6 

Δεν γίνονται δεκτά έργα που δεν έχουν ολοκληρωθεί κατά την ημερο¬ 
μηνία λήξης της προθεσμίας υποβολής, τα υποβληθέντα έργα δεν επι¬ 
στέφονται στους συγγραφείς. Επιτρέπεται μόνο η χορήγηση αντιγρά- 

φων, με δαπάνες των διαγωνισθέντων, ύστερα από αίτησή τους. 

Άρθρο 7 

Τα έργα υποβάλλονται δαχτυλογραφημένα, σε εφτά (7) αντίτυπα. 
Απο αυτά, με την ποινή του απαραδέχτου, τα έξη (6) πρέπει να μη φέ¬ 
ρουν το ονοματεπώνυμο ή άλλη άμεση ή έμμεση ένδειξη της ταυτότητας 
του συγγραφέα και υποβάλλονται μέσα σε ανοιχτό φάκελο. Το έβδομο 
αντίτυπο φέρει το ονοματεπώνυμο και τη-διεύθυνση κατοικίας του συγ¬ 
γραφέα και υποβάλλεται σε κλειστό αδιαφανή φάκελο, που θα προμη¬ 
θεύσει η υπηρεσία σε ακριβώς όμοιο σχήμα και χρώμα για όλους τους 
υποψηφίους και κατά τρόπο που μην είναι ορατό το ονοματεπώνυμο και. 
η διεύθυνση κατοικίας. Αυτός ο κλειστός φάκελος ανοίγεται μόνο απο 
την κριτική επιτροπή, εφόσον βραβευθεί η απονεμηθεί άλλη διάκριση 
στο έργο που υποβλήθηκε και αφού προήγουμένως βεβαιώσει η ίδια με 
το πρακτικό τής ότι όντως εξακολουθούσε να είναι ο φάκελος σφραγι¬ 
σμένος έως τη στιγμή που η ίδια τον ανοίγει. Κατά την κατάθεση των 
δύο φακέλων, η αρμόδια για την παραλαβή υπηρεσιακή επιτροπή ση¬ 
μειώνει ταυτόχρονα στα έξι αντίτυπα που βρίσκονται στον ανοιχτό φά¬ 
κελο, καθώς και επάνω στον κλειστό φάκελο που περιέχει το έβδομο 
αντίτυπο τον αριθμό πρωτοκόλλου κατάθεσης, τον οποίο δηλώνει και 
στον καταθέτοντα. 

Άρθρο 8 

Τα έργα υποβάλλονται στην υπηρεσιακή επιτροπή που ορίζεται εκά- 
στοτε με απόφαση του γενικού γραμματέα. Όλοι οι υποψήφιοι καταθέ¬ 
τουν τους φακέλους τους ταυτόχρονα κατά το προηγούμενο άρθρο, στις 
12 το μεσημέρι της τελευταίας εργάσιμης ημέρας του Δεκεμβρίου. 


Άρθρο' 9 ■ ' " ' 

Τα έργα που υποβάλλονται για κρίση δεν είναι δυνατόν να απόαυρ- 
θούν πριν από την ανακοίνωση των αποτελεσμάτων. 

Άρθρο 10 

Η κριτική επιτροπή αιτιολογεί την απόφασή της μόνο για τα έργα 
που βραβεύτηκαν. 

Άρθρο 11 

Η Βουλή έχει δικαίωμα να δημοσιεύσει τα έργα που βραβεύτηκαν. 
Αν δεν τα δημοσιεύσει εντός διετίας, οι συγγραφείς μπορούν να τα εκδώ- 
σουν με δική τους πρωτοβουλία. 

Άρθρο 12 

Η Βουλή παραδίδει στο συγγραφέα το 15% των αντιτύπων των ερ¬ 
γασιών που δημοσιεύει. Ο συγγαφέας μπορεί να διαθέτει τα αντίτυπα 
αυτά κατά την κρίση του, εκτός εμπορίου. 

Άρθρο 13 ** 

Η απονομή των βραβείων γίνεται από τόν Πρόεδρο της Βουλής.την 
18η Μαρτίου κάθε χρόνου, ή την πλησιέστερη προς αυτήν' εργάσιμη 
ημέρα της Βουλής, σε ειδική τελετή. Την ίδια ημέρα ανακοινώνεται το 
θέμα του επόμενου διαγωνισμού. . 

Αθήνα, 13 Ιουνίου ! 989 


Ο ΠΡΟΕΔΡΟΣ ΤΗΣ ΒΟΥΛΗΣ 

ΓΙΑΝΝΗΣ Ν. ΑΛΕΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 


Β' 

» 

10.000 

Υ> 

» » 

Λ» 

Γ’ 

» 

4.000 

δ) 

» » 


Δ - 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

1) 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμη.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

ι) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















